**הצעת חוק הדיור המוגן (תיקון – העצמת אוכלוסיית הזקנים בבתי הדיור המוגן), התשע"ד- 2014**

**ס' 35 לחוק הדיור המוגן התשע"ב-2002מגדיר ועד דיירים:**

35. (א) דיירים רשאים למנות, מביניהם, נציגות, שתהיה שלוח של הדיירים בכל הנוגע לענייניהם המשותפים בקשר לבית הדיור המוגן וכן תהיה מוסמכת לייצג את הדיירים בכל הנוגע לעניינים אלה לפני בעל רישיון ההפעלה, רשויות המדינה, רשויות מקומיות או גופים אחרים (בפרק זה – ועד דיירים); ואולם אין בהוראות סעיף זה כדי להסמיך ועד דיירים להתקשר בהסכמים ולהיות צד בהליך משפטי בשם הדיירים. – אפשר להוסיף את ההערה לדברי ההסבר או להותירה על כנה..

|  |  |
| --- | --- |
| תיקון סעיף 4 | בחוק הדיור המוגן, התשע"ב – 2002, בסעיף 4 יתווסף סעיף קטן א (7):  |
|  | "תנאים למתן רישיון או חידושו"  | 4(א)(7) | **מבקש הרישיון יתחייב בכתב ליידע את הדיירים על האפשרות להקמת ועד דיירים כמשמעותו בסעיף 35, לאפשר את הקמתו ולפעול לשמירה על כבודם ופרטיותם של הדיירים.**  |

|  |  |
| --- | --- |
| תיקון סעיף 21 | בחוק הדיור המוגן, התשע"ב – 2002, בסעיף 21 ישונה סעיף קטן ב:  |
|  | "קביעת כללי התנהגות"  | 21(ב) | בעל רישיון הפעלה רשאי, לאחר שהתייעץ עם ועד הדיירים בבית הדיור המוגן, ככל שמונה, לשנות את כללי ההתנהגות, להוסיף עליהם או לגרוע מהם, **ובלבד שהתייעץ ראשית עם ועד הדיירים** ולאחר שהודיע על כך לדיירים שלושים ימים מראש לפחות. **היתה מחלוקת בין בעל רישיון הפעלה לבין דייר בשאלת שינוי כללי ההתנהגות, יכריע הממונה בדבר לאחר שמיעת טענות ועד הדיירים ובעל רישיון ההפעלה. במידה והכריע בניגוד לדעת ועד הדיירים, תחול עליו חובת הנמקה בכתב אשר תעבור לידי ועד הדיירים לא יאוחר מ- 30 ימים לאחר קבלת ההחלטה.** – האם נראה לכם שצריך את מעורבות הממונה על כללי התנהגות או שדי בהטלת חובת הנמקה על בעל הרישיון? אם אתם מאמינים בחשיבות הממונה, אני חושבת שצריך להוסיף על כך הסבר בדברי ההסבר |

|  |  |
| --- | --- |
| תיקון סעיף 22 | בחוק הדיור המוגן, התשע"ב – 2002, בסעיף 22 יתווסף סעיף קטן ב וסעיף קטן ג:  |
|  | "שמירה על כבודם ופרטיותם של הדיירים"  | 22(ב) | **כל דייר רשאי לפנות אל הממונה במקרה שיחוש כי בעל רישיון ההפעלה אינו שומר על כבודו ופרטיותו כאמור בסעיף קטן א.** |
| 22(ג) | **בעל רישיון הפעלה מחויב להודיע לדיירים על זכותם לפנות לבעל רישיון הפעלה בעניין זה.** |
| תיקון סעיף 25 | בחוק הדיור המוגן, התשע"ב – 2002, בסעיף 25 ישונה סעיף קטן 2:  |
|  | "ביצוע שינויים בשטחי בית הדיור המוגן"  | 18(ב) | לא יעשה שימוש בשטחים הציבוריים בבית הדיור המוגן באופן הפוגע בטובת הדיירים; היתה מחלוקת בין בעל רישיון הפעלה לבין דייר בשאלת הפגיעה בטובתו, יכריע הממונה בדבר **לאחר שמיעת טענות ועד הדיירים ובעל רישיון ההפעלה. במידה והכריע בניגוד לדעת ועד הדיירים, תחול עליו חובת הנמקה בכתב אשר תעבור לידי ועד הדיירים לא יאוחר מ- 30 ימים לאחר קבלת ההחלטה.** |

**תקנות הפיקוח על המעונות (תיקון – העצמת אוכלוסיית הזקנים בבתי הדיור המוגן), התשע"ד- 2014**

|  |  |
| --- | --- |
| תיקון תקנה 5 | בתקנות הפיקוח על המעונות (תנאי המגורים וטיפול בזקנים), התשס"א – 2001, בתקנה 5 ישונה סעיף קטן 1:  |
|  | "חובות מנהל המעון"  | 5(1) | לצרכים הגופניים והנפשיים של כל אחד מן הזקנים השוהים במעון **תוך היותו קשוב לרצונם ומצוקותיהם** ולהבטיח את שלומם ורווחתם. |

|  |  |
| --- | --- |
| תיקון תקנה 33 | בתקנות הפיקוח על המעונות (תנאי המגורים וטיפול בזקנים), התשס"א – 2001, בתקנה 33 ישונה סעיף קטן 5: |
|  | "הבטחת זכויות"  | 33(5) | יתחשבו ברצונו של הזקן בכל הנוגע לטיפול בו, **לאחר נתינת האפשרות לזקן להביע את דעתו כראוי** ויוענק יחס של כבוד לזקן מצדו ומצד צוות המעון **תוך נתינת כובד משקל לדעתו ורצונו של הזקן.** |

**דברי הסבר**

מערך הרגולציה המרכזי כלפי מעונות לזקנים ותשושים מעוגן כיום בתקנות הפיקוח על המעונות (תנאי המגורים וטיפול בזקנים עצמאים ותשושים במוענות לזקנים) התשס"א- 2001. התקנות קובעות מס' דברים: מנהל המעון חייב לדאוג במסירות לצרכים גופניים והנפשיים של כל אחד מן הזקנים, להתחשב בביקורות, בתלונות ובהצעות לשיפור שיעביר אליו וועד הקשישים וכו'. הסתפקות הסעיף ב"התחשבות" תרמה לכך שבחלק ניכר מהותי האבות מידת המעורבות של הזקנים בניהול ובקבלת ההחלטות הייתה מזערית או שלא התקיימה בכלל.

אין כל ספק שהוראות החוק הקיימות מתעלמות לחלוטין ממגמות מודרניות בתחום המעורבות של הזקנים בניהול ובקבלת החלטות. המגמה הקיימת כיום היא להעצים את אוכלוסיית דיירי בתי האבות ע"י חיזוק האוטונומיה, הדימוי העצמי והיכולת שלהם להשפיע על טיב איכות החיים שלהם. מכאן נגזרת החשיבות שבעיגון חוקי לרצון הזקנים להשפיע על איכות חייהם ולא להותיר להם אך את התקווה שמנהלי הבית אכן "יתחשבו" בבקשותיהם. כל עוד הרגולציה מאופיינת בגישה פטרנליסטית המשקפת סטראוטיפים שליליים ביחס לדיירים הזקנים ועוצמת את עיניה לחלוטין לגישות פיקוח ובקרה המבוססות על חופש הבחירה של הזקנים ועל שימת רצונות הזקנים והעדפותיהם במרכז, לא יוכלו הזקנים לממש את חופש הבחירה על חייהם.

הצעת החוק מצטרפת למגמת שינוי המדיניות שתכליתה מתן עצמאות אישית וחברתית לזקנים המתגוררים בדיור המוגן הציבורי.

הייתי מוסיפה לדברי ההסבר הסבר מדוע בחרנו במנגנון הזה – מנגנון שמאפשר שקיפות, שיתוף ויכולת בחינה אמיתית של ההחלטות, תוך פיקוח של הממונה ואף אפשרות לפיקוח של בית המשפט.